钦定古今图书集成/明伦汇编/氏族典/第433卷 > 《廖用贤尚友录》 > 鲍泉
## 钦定古今图书集成/明伦汇编/氏族典/第433卷 > 《廖用贤尚友录》 > 鲍泉

按《梁书鲍泉传》，“泉字润岳，东海人也。父机，湘东王谘
议参军。泉博涉史传，兼有文笔。少事元帝，累迁至信
州刺史。太清三年，命泉与王僧辩等率舟师东逼邵
陵王于郢州。郢州平，元帝以长子方诸为刺史，泉为
长史，行府州事。侯景密遣将率精骑袭之，方诸与泉、
方双陆。城陷，执方诸及泉，送之景所。后景攻王僧辩”
于巴陵，不克，败还，乃杀泉于江夏。